ଅତ୍ୟାବଶ୍ୟକ ସେବାକୁ ଛାଡ଼ି ବାକି ସବୁ ଦୋକାନ, ବଜାର, ହାଟ ଓ ସାଧାରଣ ଲୋକଙ୍କ ଚଳପ୍ରଚଳ ବନ୍ଦ ରହିବ । ଓଡ଼ିଶାରେ କରୋନା ସଂକ୍ରମିତଙ୍କ ସଂଖ୍ୟା ଦିନକୁ ଦିନ ବୃଦ୍ଧି ପାଉଥିବାରୁ ତାକୁ ରୋକିବାକୁ ସପ୍ତାହାନ୍ତ ସଟଡାଉନ୍ ଜାରି କରାଯାଇଛି ।
ରେଳ ଷ୍ଟେସନ (ଛବିରେ) ପରି ଜନଗହଳିପୂର୍ଣ୍ଣ ସ୍ଥାନରେ କଡ଼ାକଡି଼ ଚେକିଂ କରିବାକୁ ପ୍ରସ୍ତୁତ ହୋଇଛି ବି.ଏମ୍.ସି.।
Share this:
ଭୁବନେଶ୍ୱରଃ ରାଜ୍ୟରେ ଶନିବାରଠାରୁ ଆରମ୍ଭ ହୋଇଛି ସପ୍ତାହାନ୍ତ ସଟଡାଉନ୍ । ଶନିବାର ସକାଳ ୫ଟାରୁ ସୋମବାର ସକାଳ ୫ଟା ପର୍ଯ୍ୟନ୍ତ ଏହା ବଳବତ୍ତର ରହିବ । ଏହି ସମୟରେ ଅତ୍ୟାବଶ୍ୟକ ସାମଗ୍ରୀ ଯୋଗାଣ, ଔଷଧ ଦୋକାନ ଓ ମେଡିକାଲ ସମ୍ବନ୍ଧୀୟ ଦୋକାନ, କ୍ଷୀର ବୁଥ୍, ଖାଦ୍ୟର ହୋମ୍ ଡେଲିଭରି, ରେଳ ଓ ବିମାନ ଯାତ୍ରୀଙ୍କୁ ଛାଡି଼ ହାଟବଜାର ଓ ଅନ୍ୟାନ୍ୟ ଦୋକାନ ସବୁ ବନ୍ଦ ରହିବ ।
ସପ୍ତାହାନ୍ତ ସଟଡାଉନ୍ ସମୟରେ ପଶ୍ଚିମ ବଙ୍ଗ ରୁ ଆସୁଥିବା ଯାତ୍ରୀଙ୍କ ଉପରେ ରହିବ ବିଶେଷ ନଜର । ଏୟାରପୋର୍ଟ୍ ଓ ରେଳ ଷ୍ଟେସନ ଉପରେ ଭୁବନେଶ୍ୱର ମହାନଗର ନିଗମ (ବି.ଏମ୍.ସି.) ପକ୍ଷରୁ କଡ଼ା ନଜର ରଖାଯାଉଛି । ଶୁକ୍ରବାର ରାତି ୯ଟାରୁ ଆରମ୍ଭ ହୋଇଥିବା ନାଇଟ୍ କର୍ଫ୍ୟୁ ଶନିବାର ସକାଳ ୫ଟା ପର୍ଯ୍ୟନ୍ତ ରହିବ । ସକାଳ ୫ଟାରୁ ଆରମ୍ଭ ହେବ ସପ୍ତାହାନ୍ତ ସଟଡାଉନ, ଯାହା ସୋମବାର ସକାଳ ୫ଟା ପର୍ଯ୍ୟନ୍ତ ବଳବତ୍ତର ରହିବ ।
ଏହା ବି ପଢ଼ନ୍ତୁ | କରୋନା ଟିକାର ପ୍ରଥମ ଡୋଜ୍ ନେବା ପରେ ସଂକ୍ରମିତ ହେଲେ ଦ୍ୱିତୀୟ ଡୋଜ୍ କେବେ ନେବା ଉଚିତ?
ଅତ୍ୟାବଶ୍ୟକ ସେବାକୁ ଛାଡ଼ି ବାକି ସବୁ ଦୋକାନ, ବଜାର, ହାଟ ଓ ସାଧାରଣ ଲୋକଙ୍କ ଚଳପ୍ରଚଳ ବନ୍ଦ ରହିବ । ଓଡ଼ିଶାରେ କରୋନା ସଂକ୍ରମିତଙ୍କ ସଂଖ୍ୟା ଦିନକୁ ଦିନ ବୃଦ୍ଧି ପାଉଥିବାରୁ ସପ୍ତାହାନ୍ତ ସଟଡାଉନ୍ ଜାରି କରାଯାଇଛି । ଶୁକ୍ରବାର ଦିନ ଖୋର୍ଦ୍ଧା ଜିଲାରେ ୯୦୦ରୁ ଅଧିକ ରୋଗୀ ଚିହ୍ନଟ ହୋଇଛନ୍ତି । ଏହା ବି.ଏମ୍.ସି. ପାଇଁ ଚିନ୍ତାର କାରଣ ପାଲଟିଛି । ନାଇଟ୍ କର୍ଫ୍ୟୁ ଓ ସପ୍ତାହନ୍ତ ସଟଡାଉନକୁ କଡ଼ାକଡି଼ ପାଳନ କରିବାକୁ ବି.ଏମ୍.ସି. କମିଶନର ଲୋକଙ୍କୁ ଅନୁରୋଧ କରିଥିବା ବେଳେ ସାଧାରଣ ଜନତା ହଇରାଣ ହେବେ ବୋଲି ଭୟ କରୁଛନ୍ତି ।
ଭୁବନେଶ୍ୱର ରେଳ ଷ୍ଟେସନରେ ଚେକିଂ ବ୍ୟବସ୍ଥା କଡ଼ାକଡି଼ ହୋଇଛି ।
"ଲୋକେ ସରକାରଙ୍କ ଗାଇଡ଼ଲାଇନ ମାନନ୍ତୁ । ଏ ଥର ଆମେ ଅନେକଗୁଡି଼ଏ କୋହଳତା ଦେଇଛୁ । ଆତ୍ୟବଶ୍ୟକ ସାମଗ୍ରୀର ଦୋକାନ ସବୁ ଖୋଲା ରହିବ, କିନ୍ତୁ ମୁଁ ଅନୁରୋଧ କରିବି ଅଯଥା ବାହାରକୁ ବାହାରନ୍ତୁ ନାହିଁ । ସଟଡାଉନ୍ କରୋନା ଚେନକୁ ବ୍ରେକ୍ କରିବ ବୋଲି ଆମେ ଆଶା କରୁଛୁଁ," କହିଛନ୍ତି ବି.ଏମ୍.ସି. କମିଶନର୍ ପ୍ରେମଚନ୍ଦ୍ର ଚୌଧୁରୀ ।
ପଶ୍ଚିମ ବଙ୍ଗ ଫେରନ୍ତାମାନେ ମୁଣ୍ଡ ବ୍ୟଥାର କାରଣ ପାଲଟିଥିବା ବେଳେ ସେଥି ପ୍ରତି ବି.ଏମ୍.ସି. ସଜାଗ ରହିଛି । ଏୟାରପୋର୍ଟ୍ ଓ ରେଳ ଷ୍ଟେସନରେ ମୁତୟନ ହୋଇଛନ୍ତି ବି.ଏମ୍.ସି.ର କର୍ମଚାରୀମାନେ । ପଶ୍ଚିମ ବଙ୍ଗରୁ ଭୁବନେଶ୍ୱର ଦେଇ ପ୍ରତି ଦିନ ୩୦ଟି ଟ୍ରେନ୍ ଯାତାୟାତ କରୁଛି । ସେଥିରୁ ନଅଟି ଟ୍ରେନରେ ୫,୦୦୦ରୁ ୭,୦୦୦ ଯାତ୍ରୀ ଭୁବନେଶ୍ୱର ଷ୍ଟେସନରୁ ଯିବା ଆସିବା କରୁଛନ୍ତି ।
ପଶ୍ଚିମ ବଙ୍ଗରେ ଦେଖାଦେଇଥିବା କରୋନା ଭାଇରସର ଟ୍ରିପଲ୍ ମ୍ୟୁଟାଣ୍ଟକୁ ଦୃଷ୍ଟିରେ ରଖି ଭୁବନେଶ୍ୱରରେ ଯାଞ୍ଚକୁ କଡ଼ାକଡି଼ କରାଯାଇଛି । ଭୁବନେଶ୍ୱର ରେଳ ଷ୍ଟେସନରେ ବି.ଏମ୍.ସି. ସହ ସମନ୍ୱୟ ରକ୍ଷା କରି ଯାତ୍ରୀଙ୍କ ସୁରକ୍ଷା ଦୃଷ୍ଟିରୁ ଆବଶ୍ୟକୀୟ ବ୍ୟବସ୍ଥା କରିଛି ରେଳବାଇ । ୬ ନମ୍ବର ପ୍ଲାଟଫର୍ମ ବନ୍ଦ ଥିବା ବେଳେ ୧ ନମ୍ବର ପ୍ଲାଟଫର୍ମ ଦେଇ ପ୍ରବେଶ ଓ ପ୍ରସ୍ଥାନ କରୁଛନ୍ତି ଯାତ୍ରୀମାନେ । ତେଣୁ ଉଭୟ ଫାଟକରେ ବି.ଏମ୍.ସି.ର ସ୍ୱତନ୍ତ୍ର ଟିମ ଓ ଆର୍.ପି.ଏଫ୍. କର୍ମୀମାନେ ନିୟୋଜିତ ଅଛନ୍ତି । ସେମାନଙ୍କ ନଜର ମୁଖ୍ୟତଃ ପଶ୍ଚିମ ବଙ୍ଗ ଫେରନ୍ତାଙ୍କ ଉପରେ ରହିଛି । ପଶ୍ଚିମ ବଙ୍ଗରୁ ଫେରୁଥିବା ଲୋକଙ୍କ ପାଇଁ କରୋନା ନେଗେଟିଭ୍ ଟେଷ୍ଟ ରିପୋର୍ଟ ବାଧ୍ୟତାମୂଳକ କରାଯାଇଛି ।
"ଭୁବନେଶ୍ୱର ରେଳ ଷ୍ଟେସନରେ ବହୁତ ଗଳା ବାଟ ଅଛି, ହେଲେ ପୋଲିସ ପ୍ରଶାସନ ଓ ବି.ଏମ୍.ସି. ସହାୟତାରେ ଆମେ ସେ ସବୁକୁ ବନ୍ଦ କରିବାରେ ସଫଳ ହୋଇଛୁ । ଦିନକୁ ୫,୦୦୦ ଲୋକ ପଶ୍ଚିମ ବଙ୍ଗରୁ ଆସୁଛନ୍ତି । ସେମାନଙ୍କର ରେଜିଷ୍ଟ୍ରେସନ୍ ହେଉଛି । ନେଗେଟିଭ ରିପୋର୍ଟ ନ ଥିଲେ ସେମାନଙ୍କୁ ବାଧ୍ୟତାମୂଳକ ଭାବେ ପେଡ୍ କ୍ବାରେଣ୍ଟାଇନରେ ରହିବାକୁ ପଠାଯାଉଛି," କହିଛନ୍ତି ଷ୍ଟେସନ ନିର୍ଦ୍ଦେଶକ ଚିତ୍ତ ପଟ୍ଟନାୟକ ।
ରାଜଧାନୀର ଘରୋଇ ହସ୍ପିଟାଲଗୁଡ଼ିକରେ ସରକାରଙ୍କ ଗାଇଡ଼ଲାଇନ ଅନୁଯାୟୀ ୫୦ ପ୍ରତିଶତ ବେଡ଼ କୋଭିଡ ରୋଗୀଙ୍କ ପାଇଁ ରଖିବାକୁ ବି.ଏମ୍.ସି. କଡ଼ା ନିର୍ଦ୍ଦେଶ ଦେଇଛି ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
